# Årsmelding for Rød avdeling 2022

# Beskrivelse av avdelingen

* Antall årsverk per 31.12.22 er 9,5 fordelt på 11 brukere. 5 personale med 3-årig utdannelse, 4 personale med 1-årig utdannelse. Avdelingen har en lærling i helsefagarbeid i 50%.
* Rød avdeling har en bred og godt sammensatt personal- og brukergruppe som byr på masse muligheter og noen utfordringer. Det er stort spenn i diagnoser og funksjonsnivå.
* *Overordnet målsetting:* Rød avdeling skal være et sted hvor den enkelte bruker opplever trivsel, trygghet, kreativitet, kvalitet, gjensidig respekt og tilhørighet, noe som er grunnleggende for positiv utvikling. Brukerne skal kunne være med på å påvirke sin egen hverdag. De skal ha et så kreativt liv som mulig gjennom et variert tilrettelagt tilbud. De er med på en del av sitt eget mål- og evalueringsmøte hvor de kan oppleve inkludering og medbestemmelse.
* *Generelle aktiviteter*: Kommunikasjon, musikk, sang og dans, sansestimulering, fysisk aktivitet, turer, gruppeaktiviteter, sosial trening som bidrar til blant annet fellesskapsfølelse. Alle aktivitetene er med tanke på at brukerne skal kunne oppleve mestring, ha betydning, meningsfulle arbeidsdager og vedlikeholde/utvikle sine ferdigheter og funksjoner. Grillkveld med brukere, foresatte og boligpersonale, slideshow for å få vise noe av det vi driver med i løpet av året. Bursdagsfeiring er også en populær aktivitet hvor hver og en får feiret sin store dag m/sine venner. Tur til Finnerud ble også gjennomført i år.

## Dette har vi arbeidet med i år

*Fokusområder :* Vi har hatt fokus på trivsel, trygghet, kvalitet og et best mulig samarbeid med boliger og foresatte og VO. Faglig utvikling har også vært viktig. Vi har funnet kreative løsninger på utfordringer. Arbeidsmiljø har også stått i fokus. Vi har hatt en del digitalt samarbeid med boliger og foresatte, men også fysisk.

Det har vært omorganisering av våre systemer. Personalet har jobbet med å sette seg inn i nye digitale systemer.

* *Planleggingsdager:* Vi har hatt to felles planleggingsdager på huset og to på avdelingen. Varierte temaer : OMHU, etiske refleksjoner, nytt brukerjournalsystem, misforstått taushetsplikt, brukermedvirkning, anfallsregistrering. Ekskursjoner til VO og et dagsenter i Oslo.
* *Kurs – Internt/eksternt som* forebygging av tvang og makt, legemiddelhåndtering, målrettet miljøarbeid, HUSK konferanse, epilepsi, autisme og utviklingshemming.

*Avdelingsleders vurdering*: Avdelingen har hatt et utfordrende og krevende år, men vi har også lært mye. Motiverte og fleksible medarbeidere som har stått på samarbeidet godt. Brukerne har gitt uttrykk for trivsel og fornøydhet med vårt tilbud. Foresatte har igjen uttrykt sin takknemlighet for vår innsats. Det setter vi stor pris på å høre.

Antoanela Haukland   
avdelingsleder